קבורת חמור
צריך לקבור אותן בטרם שחר; לשרוף את הבגדים והספרים; לירוק סביב נגד הסיטרא אחרא; כדי שהמחר יהיה נקי; צריך למחוק אותן מלב בצוותא; למחות לבדוק שלו נותר שריד; לקבור אותן עם הפנים למטה; כדי שלא יראו את אלוהים; צריך לקבור אותן בטרם שחר; בעירומן הרע בלי שום תכריך; שלא יחצוץ דבר בינן לבין הפחת; שיהיו הפקר לתולעים; צריך למחוק אותן מלב בצוותא; להצטופף לאור נרות קדושים; לקרוא שלוש: ארור האיש שככה; שפך דמו בפני האלוהים!; צריך לקבור אותן בטרם שחר; לחזור דחופים דחופים אל החולין; לירוק סביב נגד הסיטרא אחרא; כדי שהמחר יהיה נקי; 